Super 1600 klassis jätkus Janno Liguri ja Andre Kure rivaliteet. Eelsõidud kulgesid Kurel paremini, poolfinaalis võidutses Ligur. Otsustavaks saanud finaalsõidus tuli Kurel aga valestardi tõttu teha kaks jokkeriringi, seega jäi Kehalas peale Ligur, kes küll meistrivõistluste arvestuses kaasa ei võistle.

Supercar klassis liikus sarja üldliidrile ja kahekordsele Eesti meistrile Andri Õunale sammukese lähemale Raini Roomets. Eelringides hoidis Õun liidrikohta, kuid finaalis pääses juba esimese ringi keskel juhtima Roomets, kes jõudis ka finišisse esimesena Õuna ees. Kolmel järjestikusel etapil võidukas olnud Roomets loodab ka kokkuvõttes Õunale veel järele jõuda.

Hooaja eelviimane etapp toimub järgmisel nädalavahetusel Vasalemmas.